EkBass/fiwiki-20250220-pages-articles huggingface dataset:
Hallintosopimus

Hallintosopimus on sopimus, jossa julkisyhteisö on yhtenä osapuolena. Toisena osapuolena on usein yksityinen henkilö tai oikeushenkilö, mutta myös valtion ja kuntien väliset sopimukset ovat tavallisia. Lisäksi hallintoelinten väliset sopimukset ovat mahdollisia. Hallintosopimuksia solmitaan pääasiassa toteuttamaan julkisia palveluja ja hallinnollista sääntelyä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 227–228. Hallintosopimuksia käytetään yleisesti hankittaessa valtiolle, kunnalle tai muulle julkisyhteisölle ostopalveluja. Sopimuksia tehdään myös hallintoluvan ehtojen toteuttamisesta, jolloin sopimus määrittelee myöhemmin tehtävän hallintopäätöksen sisältöä. Julkisyhteisöjen päätöksenteon riippuvuus lakien määräyksistä on tärkein hallintosopimusten käyttöä rajoittava tekijä. Viranomainen ei esimerkiksi voi luvata pitävänsä salassa lain julkiseksi määräämää asiakirjaa. Hallintosopimusten sitovuus on samankaltainen kuin muidenkin pätevien sopimusten. Vain silloin sitovuus puuttuu, kun sopimuksen teossa on ylitetty toimivalta tai menetelty muuten lainvastaisesti. ==Lähteet== ==Kirjallisuutta== * Luokka:Hallinto-oikeus
Laura Badea

Laura Gabriela Badea (nyk. Badea-Cârlescu, 26. maaliskuuta 1970 Bukarest) on romanialainen florettimiekkailija ja lajin olympiakultamitalisti vuoden 1996 olympialaisista, missä hän kuului myös hopeaa voittaneeseen Romanian florettijoukkueeseen. Badea on 168 cm pitkä ja edustaa Steaua Bucureşti -seuraa. == Lähteet == Luokka:Romanialaiset miekkailijat Luokka:Romanialaiset olympiavoittajat Luokka:Vuonna 1970 syntyneet Luokka:Elävät henkilöt
Laura Flessel

Laura Flessel-Colovic (6. marraskuuta 1971 Petit-Bourg, Guadeloupe) on ranskalainen poliitikko ja kalpamiekkailija. Hän on urheiluministeri Édouard Philippen toisessa hallituksessa. Se on hänen toinen peräkkäinen hallituksensa. Hän oli myös ensimmäisessä hallituksessa. Flessel-Colovic on naimisissa ranskalaisen toimittajan kanssa, ja hänellä on yksi lapsi. Hän on työskennellyt matkatoimistossa. ==Urheilu-ura== Flessel on ollut kalpamiekkailija ja lajin olympiakultamitalisti yksilö- ja joukkuekalvassa vuoden 1996 olympialaisista. Flessel-Colovic on 171 cm pitkä ja edustaa Levallois Sporting Club -seuraa. Flessel-Colovic oli naisten kalvan ensimmäinen olympiakultamitalisti, sillä laji tuli kilpailujen ohjelmaan vasta vuoden 1996 kisoissa. Flessel-Colovic on voittanut yhteensä viisi olympiamitalia kolmista olympialaisista. Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimmäisenä Ranskan-vuotenaan hän voitti maan juniorimestaruuden. Olympiamitalien lisäksi hän on voittanut myös henkilökohtaisen maailmanmestaruuden vuosina 1998 ja 1999. == Lähteet == ==Aiheesta muualla == * kotisivut Luokka:Ranskan ministerit Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1971 syntyneet Luokka:Elävät henkilöt Luokka:Ranskalaiset urheiluvalmentajat
Varastonhallinta

Varastonhallintajärjestelmä, WMS (warehouse management system), on toimitusketjuun liittyvien varasto-operaatioiden perusta. Sen avulla hallitaan tavaran siirtely varaston sisällä, vastaanotto, hyllytys, keräily, pakkaus ja toimitus. Järjestelmän avulla pyritään optimoimaan ja tehostamaan kaikkia varaston sisällä tehtyjä prosesseja. Suurissa varastoissa käytetään usein hyväksi teknologiaa kuten viivakoodilukijoita, kämmentietokoneita, langattomia yhteyksiä ja RFID (Radio-frequency identification) -teknologiaa. Keräilyssä voidaan käyttää myös puhekeruu-teknologiaa. Järjestelmä ohjaa varastohenkilökuntaa keräilylistan mukaisesti optimoitua reittiä pitkin. Varastonhallintajärjestelmiä voidaan käyttää joko yksitasoisina (sisältäen vain varastonhallinnan), osana toimitusketjun hallinnan järjestelmää tai ERP–järjestelmää. Integraatiorajapintojen avulla varastonhallintajärjestelmän tietoja pystytään siirtämään järjestelmiin, joissa sitä käytetään hyväksi. Reaaliaikainen tieto tavaran liikkumisesta on oleellista tehokkaan ja suunnitelmallisen operatiivisen toiminnan kannalta. Tehokas varastonhallinta laskee yrityksen toimitusketjun hallinnan kuluja merkittävästi. Varastopalveluiden keskittyessä palveluvarastoihin keräilyn optimoinnin merkitys kasvaa. Kun päämiehiä on varastoilla useita, tavarat sijaitsevat suurilla palveluvarastoilla myös hyvin eri puolella. Optimoitu keräilyreitti mahdollistaa tehokkaan toiminnan myös laajoissa varastoissa. == Varaston sisäinen ohjausjärjestelmä (WCS) == Varaston ohjausjärjestelmä (WCS – Warehouse Control System) on ohjelmisto, joka ohjaa reaaliaikaisesti toimintaa varastoissa ja jakelukeskuksissa ollen koko ajan suorassa yhteydessä varastossa tapahtuviin toimintoihin (DC) Direct Connect. WCS-ohjelmiston vastuulla on pitää varaston automaattiset toiminnot sujuvina, myös ei- automaattisten toimintojen sekä yllättävien tapahtumien kanssa. Ohjelmiston vastuulla on myös materiaalihallinnan osaprosessien tehokkuuden maksimointi. Usein varaston omistajan/omistajien toimintojen hallinta ja yhteensovittaminen on tämän ohjelmiston vastuulla. WCS-ohjelmisto tuo yhtenäisen ohjausjärjestelmän suurelle määrälle materiaalinhallintalaitteistoja kuten AS/RS (automaattinen varastointi ja materiaalivirranhallinta), liukuhihnat, kuljetinjärjestelmät, lajittelijat, lavaajat, jne. WCS-ohjelmiston on oltava päivittäin yhteydessä ylemmän tason järjestelmän kanssa (WMS warehouse management system) ja vaihtaa tietoja, jotka ovat oleellisia jakelukeskusten toiminnan kannalta. Luokka:Logistiikka
Heikki O. Salonen

Heikki Olavi Salonen (12. toukokuuta 1933 Joroinen – 6. toukokuuta 1998 Helsinki) oli suomalainen elinkeinoelämän vaikuttaja, koulutukseltaan kauppatieteiden maisteri. Hän oli Amer-yhtymän toimitusjohtaja vuosina 1972–1991 sekä hallituksen puheenjohtaja (pääjohtaja) 1986–1991. Tämän jälkeen hän jatkoi Amerissa erikoistehtävissä. Ennen Amer-yhtymän toimitusjohtajuutta hän oli Vientikoulutussäätiön toimitusjohtaja ja Saastamoinen-yhtymän varatoimitusjohtaja. Heikki O. Salonen tunnettiin rentona ja nopealiikkeisenä johtajana, joka esiintyi paljon julkisuudessa ja otti vaikutteita johtamiseensa alan kirjojen lisäksi kaunokirjallisuudesta ja muista taiteista. Kova työtahti, alkoholinkäyttö ja tupakanpoltto verottivat hänen terveyttään. Hänen johdollaan ja monien yrityskauppojen kautta Amer-Tupakka muuttui savukevalmistajasta monialayritykseksi, joka toi maahan autoja (Korpivaara), harjoitti kauppapuutarhatoimintaa (Kukkameri), tekstiiliteollisuutta (Marimekko) ja graafista teollisuutta (Weilin+Göös, Amerpap, Kiviranta, Finnreklama) sekä teki urheiluvarusteita (Koho, Wilson), joihin yhtiö sittemmin keskittyi Amer Sportsiksi muuttuneena. Salonen itse laski olleensa tekemässä lähes 70 yritysostoa ja 20 yritysmyyntiä. Hänen aikanaan Amer muuttui insinööri- ja ekonomijärjestöjen omistamasta yhtiöstä pörssiyhtiöksi, joka listautui 1977 Helsingin ja 1984 Lontoon pörssiin. Salosella oli useita luottamustoimia liike-elämän ulkopuolella mm. Maanpuolustuksen tuki ry:ssä, Mannerheimin Lastensuojeluliitossa, Maailman luonnon säätiössä ja Sydäntutkimussäätiössä. == Lähteet == Luokka:Suomalaiset elinkeinoelämän vaikuttajat Luokka:Vuonna 1933 syntyneet Luokka:Vuonna 1998 kuolleet Luokka:Suomalaiset yritysjohtajat
Mariel Zagunis

Mariel Leigh Zagunis (s. 3. maaliskuuta 1985 Portland, Oregon) on yhdysvaltalainen säilämiekkailija ja lajin kaksinkertainen olympiakultamitalisti vuosien 2004 ja 2008 olympialaisista. Zagunis on 173 cm pitkä ja edustaa Osaka Shinkin Fencing Club -seuraa. Vuonna 2004 Ateenassa Zagunis voitti ensimmäisen miekkailun olympiakullan Yhdysvalloille sadan vuoden tauon jälkeen ja oli samalla myös urheiluhistorian ensimmäinen naisten säilän olympiavoittaja, sillä laji tuli olympiaohjelmaan vasta vuoden 2004 kilpailuissa. Neljä vuotta myöhemmin Pekingin olympialaisissa Zagunis uusi säilän olympiavoittonsa. Samoissa kisoissa hän sijoittui pronssille säilän joukkuekilpailussa. Lontoossa 2012 Zagunis jäi säiläkilpailussa neljännelle sijalle. Zaguniksen vanhemmat Robert ja Cathy Zagunis kilpailivat soudussa vuonna 1976 Montrealin olympiakisoissa. Zagunis opiskelee Notre Damen yliopistossa pääaineenaan antropologia. == Lähteet == Luokka:Yhdysvaltalaiset miekkailijat Luokka:Yhdysvaltalaiset olympiavoittajat Luokka:Vuonna 1985 syntyneet Luokka:Elävät henkilöt
Heikki Salonen

Heikki Salonen voi tarkoittaa seuraavia henkilöitä: *Heikki Olavi Salonen (1933–1998), Amer-yhtymän toimitusjohtaja 1972–1991 *Heikki Teuvo Salonen (1932–2018), suomalainen toimitusjohtaja ja konsultti.
Viemärihyttynen

Viemärihyttynen (Culex pipiens molestus) on urbanisoituneen lintuhyttysen (Culex pipiens) kansankielinen nimi. Enimmäkseen lintuihin keskittyvästä päämuodosta poiketen viemärihyttynen imee verta myös nisäkkäistä.http://www.uku.fi/~holopain/stt/sttfrm.htmhttp://www.rci.rutgers.edu/~insects/pip2.htm Nimi johtaa juurensa lajin tavasta munia munansa seisovaan veteen, muun muassa viemäreihin. Hyttystä esiintyy heinä-elokuussa kaupunkialueilla. Se pistää yleensä yöllä ja sen pistot voivat aiheuttaa voimakkaan reaktion.Etelä-Suomen Sanomien verkkosivut, artikkeli 19.7.2005, http://www.ess.fi/?article=50308 Viemärihyttysellä saattaa olla merkitystä St. Louisin aivotulehduksen ja Länsi-Niilin viruksen levittäjänä.http://www.cbwinfo.com/Biological/Vectors/Culex.html == Lähteet == == Aiheesta muualla == *Pherobase: Semiochemicals of Culex pipiens molestus Luokka:Hyttyset
3PL

3PL eli 3rd party logistics ("Kolmannen osapuolen logistiikka") voi tarkoittaa muun muassa palveluvarastoa tai kuljetuspalvelua. Hertz ja Alfredsson (2003) jakavat 3PL:n neljään kategoriaan: * Standardi 3PL-tarjoaja: yleisin muoto 3PL-tarjoajalle. Tähän voi kuulua esim. keräily-, pakkaus-, varastointi- ja jakelulogistiikan perustoiminnot. Suurimmalle osalle näistä yrityksistä 3PL ei ole heidän päätoimintaansa. * Palvelun kehittäjä: toimija tarjoaa lisäarvoa tuottavia palveluita, kuten "Track and trace" -seurantapalvelun, läpivirtauksen (cross-docking), pakkauspalvelut tai turvallisuuspalveluja. Tämän tyyppisille palveluntarjoajille on tyypillistä mittakaavaedun tavoittelu, jolloin vastaavien palveluiden tehokas toteuttaminen on taloudellista. * Asiakkaaseen adaptoituja: tämän tyyppinen 3PL-tarjoaja ottaa haltuun yrityksen koko logistiset toiminnot. Palveluntarjoaja parantaa dramaattisesti logistiikkaa, mutta ei kehitä palvelua. Päämiesmäärä tämän tyyppisessä toiminnassa on palveluntarjoajalle kohtalaisen pieni. * Asiakkaan kehittäjä: tämän tyyppinen palveluntarjoaja ottaa haltuun asiakkaan koko logistiikan hallinnoimisen. Palveluntarjoaja integroi toimintonsa asiakkaan järjestelmiin ja hoitaa tavaran kuljettamisen kokonaisuudessaan. Näillä palveluntarjoajilla on muutamia asiakkaita, joille he toteuttavat laajoja ja yksityiskohtaisia tehtäviä. == Lähteet == ==Aiheesta muualla== *Posten Logistik SCM *Itellalla on 3PL palveluita jokaisesta kategoriasta *Toimitusketjun hallinnan järjestelmiä (Logia Software Oy) Luokka:Logistiikka
Arthur Blake

Charles Arthur Blake (26. tammikuuta 1872 - 22\. lokakuuta 1944)"Arthur C. Blake". Olympics at Sports-Reference.com.Viitattu 26.8.2024 oli yhdysvaltalainen yleisurheilija ja olympiamitalisti, joka kilpaili keski- ja pitkien matkojen juoksuissa. Hän osallistui Ateenan olympialaisiin 1896, joissa hän voitti hopeaa 1 500 metrin kilpailussa. Blake oli kolmannella sijalla maratonilla aina 23 kilometriin saakka, kunnes hän joutui keskeyttämään.Athletics at the 1896 Athina Summer Games: Men's MarathonViitattu 26.8.2024 Kun hän lopetti kilpailemisen yleisurheilussa, hänestä tuli vakuutusmyyjä ja hän asettui Dedhamiin Massachusettsiin. Hän oli myös innokas golfaaja ja purjehtija. ==Lähteet== Luokka:Yhdysvaltalaiset olympiamitalistit Luokka:Yhdysvaltalaiset keskimatkojen juoksijat Luokka:Yhdysvaltalaiset kestävyysjuoksijat Luokka:Vuonna 1872 syntyneet Luokka:Vuonna 1944 kuolleet
Albin Lermusiaux

Albin Lermusiaux (9. huhtikuuta 1874 – 1940) oli ranskalainen yleisurheilija, ampuja ja olympiamitalisti. Hän kilpaili Ateenan olympialaisissa 1896. Lermusiaux voitti alkueränsä 800 metrin juoksussa, mutta ei halunnut osallistua finaaliin. Sen sijaan 1 500 metrillä hän voitti pronssia johdettuaan kisaa lähes koko matkan ajan. Lermusiaux osallistui myös maratoniin, jossa hän oli myös kärkipaikalla pitkään, mutta tässä lajissa hän joutui keskeyttämään 32 kilometrin kohdalla. Lermusiaux osallistui ammunnassa 200 metrin sotilaskiväärin kilpailuun, jossa hänen sijoituksensa on epäselvä. On kuitenkin varmaa, että hän ei sijoittunut 13 parhaan joukkoon 42:sta ampujasta. ==Lähteet== Luokka:Ranskalaiset olympiamitalistit Luokka:Ranskalaiset keskimatkojen juoksijat Luokka:Ranskalaiset kestävyysjuoksijat Luokka:Ranskalaiset ampujat Luokka:Vuonna 1874 syntyneet Luokka:Vuonna 1940 kuolleet
Tyttöjä, tyttöjä, tyttöjä

Tyttöjä, tyttöjä, tyttöjä on suomalaisen Sika-yhtyeen ainoaksi jäänyt albumi. Se ilmestyi vuonna 1981 Johanna-levymerkillä. Albumin lisäksi Sika levytti kolme singleä vuosina 1980-1981; näiden kappaleista yhtäkään ei kuitenkaan ole mukana yhtyeen albumilla. Levyllä soittavat Timo Kuronen, Kari Paananen, Antti Karppi, Eero Sillanpää ja Veijo Rautia. Lisäksi mukana on Tiina "Toni" Lähteenmäki. Albumin äänitti Risto Hemmi. __notoc__ == Kappaleet == === A-puoli === # # # # # # === B-puoli === # * # # # # == Lähteet == * Albumi Finnmusic.netin tietokannassa * Albumi Fono.fi:n tietokannassa Luokka:Suomalaiset uuden aallon albumit Luokka:Vuoden 1981 esikoisalbumit
Manto Tshabalala-Msimang

Mantombazana (Manto) Edmie Tshabalala-Msimang (9. lokakuuta 1940 Durban, Etelä-Afrikka – 16. joulukuuta 2009) oli eteläafrikkalainen Afrikan kansalliskongressin poliitikko. Hän oli varsinaiselta ammatiltaan lääkäri. Hän opiskeli Etelä-Afrikan lisäksi Neuvostoliitossa, Tansaniassa, Yhdistyneessä kuningaskunnassa, Belgiassa ja Havaijilla. Tshabalala-Msimang toimi maansa terveysministerinä vuosina 1999–2008 oltuaan sitä ennen vuodesta 1996 varaoikeusministerinä. Parlamenttiin hänet valittiin vuonna 1994. Hänen ministeriydestään muodostui skandaalimainen, kun hän kehotti ihmisiä hoitamaan HIV-tartuntaa valkosipulilla ja punajuurella. Hänen erottamistaan vaadittiin, mutta Thabo Mbeki ei tähän suostunut. Vasta vuonna 2008 uusi presidentti Kgalema Motlanthe siirsi hänet pois terveysministerin tehtävistä, jolloin hänestä tuli Minister in the Presidency vuoteen 2009 saakka. Toinen skandaali syntyi, kun kävi ilmi, että ministeri oli salakuljettanut alkoholia sairaalaan, johon hän oli joutunut vuonna 2005 olkapään leikkauksen ja siitä aiheutuneen komplikaation takia. Hänet nähtiin sairaalassa useaan otteeseen juopuneena. Hän oli kieltäytynyt usein syömästä sairaalan ruokaa ja vaati sairaalan henkilökuntaa ostamaan hänelle omaa ruokaa kaupoista. Hänelle tehtiin myös vuonna 2007 maksansiirto, koska hän kärsi autoimmuunihepatiitista ja kirroosista. Joulukuussa 2009 hänen ilmoitettiin kuolleen maksansiirron jälkeisiin komplikaatioihin. == Lähteet == Tshabalala-Msimang, Manto Tshabalala-Msimang, Manto Tshabalala-Msimang, Manto
Paradise Now

Paradise Now on suomalaisen progressiivista rokkia soittaneen Thresholdin ainoa albumi. Levy julkaistiin Johanna-levymerkillä vuonna 1981. Paradise Now on teemallinen kokonaisuus, joka käsittelee muodonmuutosta ihmisen persoonallisuudessa. Levy tehtiin noin puolen vuoden aikana, pala kerrallaan. Kaikki sävellykset ja sanoitukset ovat Ari Taskisen tekemiä, paitsi A-puolen toinen raita on Taskisen ja Vando Suvannon yhteistyönä syntynyt. Musiikiltaan tämä englanninkielinen, tosin instrumentaalivoittoinen LP on lähinnä progressiivista rockia. Päätöskappaleen laulaa ranskaksi Pia-Maria Noponen. Albumin kappaleista "Empty like space"/"Sun" julkaistiin myös singlenä. Levy uudelleenjulkaistiin vuonna 2010.http://www.johannakustannus.fi/kauppa/997 == Kappaleet == === A-puoli === # # # # === B-puoli === # * # # # # # === Bonuskappaleet uudelleenjulkaisussa === # * Tunnen atomipommin sisälläni # Muukalainen == Kokoonpano == * Ari Taskinen – Prophet-5, Oberheim, mellotron, piano, 12-kielinen kitara * Vando Suvanto – laulu, rummut \+ * Esa Kotilainen – mellotron * Yari – piano * Rubberduck Jones – kitara * Stefan Piesnack (levynkannessa nimellä Stefan Jones) – kitara * Pia-Maria Noponen – taustalaulu, piano * Jone Takamäki – saksofoni == Lähteet == * Albumi Finnmusic.netin tietokannassa * Albumi Fono.fi:n tietokannassa * Suomalaisen rockin tietosanakirja, 1983 ===Viitteet=== Luokka:Vuoden 1981 esikoisalbumit Luokka:Suomalaiset progressiiviset rockalbumit Luokka:Måns Groundstroemin tuottamat albumit
Siskoni, vampyyri

Siskoni, vampyyri (My Sister the Vampire) on Sienna Mercerin kirjoittama kolmiosainen kirjasarja, jonka on suomentanut Marja Helanen-Ahtola. Kirjat kertovat Franklin Groveen muuttavasta Oliviasta ja siellä tapaamastaan Ivystä. Ensi silmäyksellä tytöt ovat kuin kaksi eri ihmistä, mutta pian he huomaavat olevansa identtiset kaksoset. Tytöillä on kuitenkin yksi merkittävä ero: Ivy on vampyyri, kun taas Olivia on aivan normaali ihminen. Erostaan huolimatta heistä tulee parhaimmat ystävykset ja yhdessä he yrittävät selviytyä monista kiperistä tilanteista salatakseen vampyyrien olemassaolon. == Osat == * Vaihtokaupat (, 2007 – suom. Marja Helanen-Ahtola 2008, WSOY, ISBN 978-951-0-34131-5) * Vampurilaisia (, 2007 – suom. Marja Helanen-Ahtola 2008, WSOY, ISBN 978-951-0-34132-2) * Taas vamppiksia (, 2008 – suom. Marja Helanen- Ahtola 2009, WSOY, ISBN 978-951-0-35302-8) * (, 2009, ISBN 978-971-0-25416-3, ei suomennosta) * (, 2011, ei suomennosta) * (, 2011, ei suomennosta) * (, 2011, ei suomennosta) * (, 2011, ei suomennosta) Luokka:Kirjasarjat Luokka:Nuortenkirjat Luokka:Vampyyrit kirjallisuudessa
Rasputin (kappale)

Rasputin on Boney M. -yhtyeen esittämä kappale vuodelta 1978. Kappale oli aikoinaan erittäin suosittu, ja siitä on tehty paljon covereita. Kappale julkaistiin albumilla Nightflight to Venus. Laulu kertoo venäläisestä Grigori Rasputinista, keisari Nikolai II:n ja hänen perheensä ystävästä ja neuvonantajasta. Laulussa Rasputin esitetään playboy-miehenä, mystisenä kiihottajana ja poliitikkona. Suomalaisista artisteista esimerkiksi Mona Carita, Sleepy Sleepers, Frederik ja Turisas ovat tehneet kappaleesta oman versionsa. == Julkaisu ja vastaanotto == Kappale nousi Länsi-Saksan listaykköseksi yhden viikon ajaksi. Laulu oli suosittu myös Neuvostoliitossa, vaikka se ei esiintynyt siellä julkistetulla Boney M.:n levyllä ja yhtye ei saanut esittää sitä kymmenessä konsertissa Moskovassa joulukuussa 1978.Dave Carpenter, "Rasputin is fondly remembered; Russia's mad monk is Uncle Grigory in Pokrovskoye," The Montreal Gazette, July 15, 1995, pg. J.4. Kun Boney M. esiintyi Sopotin laulufestivaaleilla 1979, laulu ei kuulunut alun perin ohjelmaan, mutta se esitettiin lopulta yleisön vaatimuksesta. Laulun pelättiin haittaavan Puolan ja Neuvostoliiton suhteita ja se leikattiin pois Puolan televisiossa esitetystä versiosta.Boney M walczy z systemem, a Sabrina obnaża swój talent, czyli dobre i złe wspomnienia z Sopot Festivalu ”Rasputin” menestyi hyvin myös Britanniassa, missä se ylsi listasijalle kaksi. Sen sijaan Yhdysvalloissa se jäi Billboardin listojen ulkopuolelle. Hansa Recordsin julkaiseman singlen B-puolella oli kappale ”Painter Man”, joka on cover The Creation -yhtyeen tuotannosta. Alankomaissa singlen listasijoitukseen laskettiin molempien kappaleiden menestys, ja se ylsi sijalle viisi. Sen sijaan Britanniassa singlen julkaisi Atlantic Records B-puolenaan ”Never Change Lovers in the Middle of the Night”, ja saman teki Espanjassa Ariola, Puolassa Tonpress, ja Meksikossa RCA Records. Britanniassa julkaistiin erikseen vuonna 1979 single ”Painter Man” / ”He Was a Steppenwolf” muodossa. === Listasijoitukset === Valtio Korkein sijoitus Listaviikot Nousu listalle Lähde 1\. 1\. 16 15.10.1978 1\. 1978 (Flanderi) 2. syyskuu 1978 2\. 10 7.10.1978 2\. 27 1978 2\. lokakuu 1978 2\. 11 16.9.1978 4\. 12 5.11.1978 5\. 10 16.9.1978 10\. 3 viikko 44/1978 == Kappaleet singlellä == === 7"-versio (Hansa) === # # === 12"-versio (Hansa) === # # === 7"-versio (Atlantic, Britannia) === # # * == Lähteet == Luokka:Boney M:n kappaleet Luokka:Vuoden 1978 kappaleet Luokka:Suomalaiset käännöskappaleet
Masjid al-Haram

Masjid al-Haram () on maailman suurin moskeija. Se sijaitsee islamin pyhimmässä kaupungissa, Saudi-Arabian Mekassa. Se täyttyy miljoonista ihmisistä pyhiinvaelluksen (hadž, حج) aikana. Moskeija rakennettiin 600-luvulla, mutta uudistamis-, jälleenrakennus- ja laajennustyötä on tehty lukuisia kertoja.Sacred Destinations Moskeijan nimi merkitsee Pyhää moskeijaa. Usein puhutaan myös Suurmoskeijasta. Moskeija ympäröi Kaabaa, jota kohti muslimit rukoilevat. Vuonna 1979 tapahtui muslimimaailmaa laajalti kauhistuttanut Masjid al-Haramin kaappaus, kun Juhayman al-Otaibin johtamat joukot kaappasivat moskeijan ja useita pyhiinvaeltajia, mikä johti verisiin taisteluihin. 11\. syyskuuta 2015 moskeijan laajennustyömaalla käytetty nosturi kaatui perjantairukousten aikaan moskeijan katolle. Onnettomuudessa kuoli ainakin 107 ihmistä. == Lähteet == ==Aiheesta muualla== Luokka:Saudi- Arabian moskeijat Luokka:Mekka Luokka:Seulonnan keskeiset artikkelit
Surrender (The Chemical Brothersin albumi)

Surrender on brittiläisen The Chemical Brothersin kolmas studioalbumi, joka julkaistiin 21. kesäkuuta 1999. 30. syyskuuta 2005 albumi myi tupla-platinaa. == Kappaleet == # "Music: Response" – 5:19 # "Under the Influence" – 4:16 # "Out of Control" – 7:19 #* mukana Bernard Sumner # "Orange Wedge" – 3:06 # "Let Forever Be" – 3:56 #* mukana Noel Gallagher # "The Sunshine Underground" – 8:38 # "Asleep from Day" – 4:47 #* mukana Hope Sandoval # "Got Glint?" – 5:26 # "Hey Boy Hey Girl" – 4:50 # "Surrender" or "Racing The Tide" on some pressings – 4:30 # "Dream On" – 5:13 #* "Dream On (Reprise)" – 1:13 (hidden track) #* mukana Jonathan Donahue == Samplet == Seuraavat kappaleet sisältävät samplen seuraavista kappaleista: *"Music: Response": Nicole Wray - "Make It Hot" *"The Sunshine Underground": Jame Asher - "Asian Workshop" *"Asleep from Day": Brian Eno - "Deep Blue Day" *"Got Glint?": Amplitude - "Earthmessage" *"Hey Boy Hey Girl": Rock Master Scott & the Dynamic Three - "The Roof Is on Fire" == Singlet == * "Hey Boy Hey Girl" (julkaistu 31. toukokuuta 1999) * "Let Forever Be" (julkaistu 2. elokuuta 1999) * "Out of Control" (julkaistu 11. lokakuuta 1999) * "Music: Response" (julkaistu 6. maaliskuuta 2000) Luokka:The Chemical Brothersin albumit Luokka:Vuoden 1999 albumit
Palveluvarasto

Palveluvarastot ovat 3PL palveluntarjoajien ylläpitämiä varastoja, joissa yrityksen tuotteet varastoidaan ja niille suoritetaan lisäarvoa tuottavia palveluita. Palveluvarastot voivat hoitaa joko osan yrityksen logistisesta toiminnasta tai ottaa logistiikan haltuun kokonaisuutena ylävirrasta alavirran loppupäähän asti. Suomen suurimmat palveluvarastot ovat Itella Logistiikan hallussa. Usein asiakasyritysten tilaus-toimitusketju nopeutuu huomattavasti palveluvaraston myötä. Palveluvarastojen varastosaldoja ja muita hallitaan erillisen varastonhallintajärjestelmän avulla, josta nähdään varaston tila reaaliaikasesti. Hankinnat toteuttaa edelleen asiakasyritys, mutta tuotteet sijoitetaan suoraan palveluvarastoihin ja yritys seuraa toimintaansa vain tietokoneen näytöltä. Itse tuotetta myyjä ei välttämättä näe missään vaiheessa. Palveluvarastojen etuja ovat: *Yritys voi keskittyä ydintoimintaansa *Kiinteät kustannukset vaihtuvat muuttuviksi, maksut käytön mukaan (ei kohdistusongelmia) *Tilaus-toimitusketju nopeutuu ja toimitukset sujuvat myös ruuhkahuippuina *Ei investointeja varastotiloihin, henkilökuntaan eikä tietojärjestelmiin == Lähteet == ==Aiheesta muualla == *Itellalla on Suomen suurimmat palveluvarastot *Palveluvarastoihin liittyvästä tietojärjestelmistä lisää (Logia Software) Luokka:Logistiikka Luokka:Tilat
Basket Club Ferrara

Basket Club Ferrara on italialainen koripalloseura Ferraran kaupungista. == Historia == Seura perustettiin vuonna 1999, jolloin se pääsi pelaamaan Serie B:hen. Kahden kauden jälkeen joukkue nousi LegADuehen. Kaudeksi 2008–2009 seura nousi ensimmäistä kertaa historiassaan Serie A:han, jossa se sijoittui kymmenenneksi. == Lähteet == == Aiheesta muualla == *Virallinen kotisivu *Eurobasket *Legabasket Ferrara Luokka:Ferrara
Napolin tuomiokirkko

Napolin tuomiokirkko eli Duomo on eteläitalialaisen Napolin kaupungin tärkein kirkko. Se on omistettu Pyhälle Januariukselle (). Kirkossa säilytetään Januariuksen kuivunutta verta, joka vuosittain muuttuu nestemäiseksi. Legendan mukaan Napolia kohtaa jokin onnettomuus, ellei näin tapahdu. Tuomiokirkko rakennettiin vuosien 1294–1323 välillä.Cathedral, Naples Vuonna 2008 kodittomiksi jääneet länsiafrikkalaiset osoittivat kirkossa mieltään kokemansa huonon kohtelun johdosta.Immigrants protest at Naples Cathedral == Lähteet == == Aiheesta muualla == * Viralliset sivut , , , Luokka:Napolin rakennukset ja rakennelmat Luokka:Italian kirkot Luokka:Kivikirkot
My Way

My Way voi tarkoittaa jotain seuraavista: * ”My Way”, Frank Sinatran kappale * ”My Way”, Eddie Cochranin kappale * ”My Way”, Limp Bizkitin kappale * ”My Way”, Calvin Harrisin kappale * My Way, Usherin albumi * My Way, Udo Dirkschneiderin albumi * My Way: The Best of Frank Sinatra, Frank Sinatran kokoelma-albumi * My Way, eteläkorealainen vuoden 2011 elokuva * My Way, ranskalainen vuoden 2012 elokuva.
Gustaf Koutonen

Gustaf Alfons Koutonen (17. elokuuta 1910 Helsinki – 8. heinäkuuta 1977 Helsinki) oli suomalainen moukarinheittäjä. Koutonen sijoittui Berliinin 1936 olympialaisten moukarinheitossa neljänneksi. Hän edusti seuratasolla Helsingin Kisa-Veikkoja. Hän voitti Suomen mestaruuden vuosina 1932, 1933 ja 1936 sekä saavutti SM-hopeaa vuonna 1935 ja SM-pronssia vuonna 1931. Hän voitti moukarikilpailun Viro-maaottelussa vuonna 1936. Koutosen henkilökohtainen ennätys moukarinheitossa oli 53,55 m vuodelta 1933. Hänet tunnettiin lempinimellä Moukarifilosofi. == Lähteet == * == Aiheesta muualla == * Luokka:Suomalaiset moukarinheittäjät Luokka:Vuonna 1910 syntyneet Luokka:Vuonna 1977 kuolleet
Eagle Eye

Eagle Eye on D. J. Caruson ohjaama ja Steven Spielbergin tuottama elokuva, joka ilmestyi vuonna 2008. Sen pääosia näyttelevät Shia LaBeouf ja Michelle Monaghan. Elokuvassa kaksi muukalaista napataan kiinni heidän tavanomaisesta elämästään ja ”aktivoidaan” osaksi high-tech-salamurhajuonta. == Näyttelijät == == Aiheesta muualla == * * * Luokka:Vuoden 2008 yhdysvaltalaiset elokuvat Luokka:D. J. Caruson ohjaamat elokuvat Luokka:Steven Spielbergin tuottamat elokuvat
Sulo Heino

Sulo Heino (14. joulukuuta 1908 Tuusula – 24. huhtikuuta 1996 Helsinki) oli suomalainen moukarinheittäjä. Heino sijoittui Berliinin 1936 olympialaisten moukarinheitossa kymmenenneksi. Hän edusti seuratasolla Helsingin Kisa- Veikkoja. Helsingin Tarmoa, Viipurin Voimailijoita, Viipurin Urheilijoita ja Järvenpään Jymyä. Hän voitti Suomen mestaruuden vuonna 1937 ja saavutti SM- hopeaa vuosina 1939, 1942, 1946 ja 1949 sekä SM-pronssia vuosina 1936, 1938, 1940 ja 1943. Hän voitti TUL:n mestaruuden vuonna 1935. Hän edusti Suomea vuosina 1939–1949 viidessä maaottelussa ja saavutti niissä kolme voittoa. "Suli" Heinon henkilökohtainen ennätys moukarinheitossa oli 53,60 m vuodelta 1940. == Lähteet == * == Aiheesta muualla == * Luokka:Suomalaiset moukarinheittäjät Luokka:Vuonna 1908 syntyneet Luokka:Vuonna 1996 kuolleet
Lauri Tamminen

Lauri Esko Olavi Tamminen (1. joulukuuta 1919 Helsinki – 2. joulukuuta 2010 Lipen, Bulgaria) oli suomalainen moukarinheittäjä. ==Henkilöhistoria== Tammisen vanhemmat olivat Karl Hj. Tamminen ja Lempi Somersalmi ja puoliso Hilma (Himmi) Tiihonen. Tamminen palveli jatkosodassa JR 52:n riveissä joukkueenjohtajana ja komppanianpäällikkönä. Rukajärven suunnalla hän haavoittui 27. maaliskuuta 1942 tarkka-ampujan luodista, joka osui poskipäähän ja tuli takaraivon kautta ulos. Tamminen ylennettiin sodan jälkeen reservissä majuriksi. Vuoden 1987 eduskuntavaaleissa hän oli Perustuslaillisen Oikeistopuolueen ehdokkaana. Tamminen oli myös kuvataiteilija, hänen teoksiaan oli ensimmäisen kerran esillä näyttelyssä vuonna 1973. Helsingin sotilaspiirin mitali (1973) ja Helsingin oppilasurheilun mitali (1979) ovat hänen suunnittelemiaan. ==Urheilu-ura== Vuonna 1938 Tamminen voitti nyrkkeilyssä alokkaiden Suomen mestaruuden. Hän sijoittui moukarinheitossa Lontoon 1948 olympialaisissa viidenneksi ja Helsingin 1952 olympialaisissa 20:nneksi. Tamminen edusti seuratasolla Helsingin Kisa-Veikkoja, Helsingin Voimailijoita ja Rekolan Urheilijoita. Hän voitti moukarinheiton Suomen mestaruuden vuosina 1949 ja 1951 ja saavutti SM-hopeaa vuosina 1950, 1952 ja 1953 sekä SM-pronssia vuosina 1945, 1946 ja 1947. Tamminen edusti Suomea yhteensä 20 maaottelussa vuosina 1945–1953 ja saavutti niissä viisi lajivoittoa. Tammisen henkilökohtainen ennätys moukarinheitossa oli 54,60 m vuodelta 1948. ”Laukki” Tamminen voitti vielä veteraanisarjoissa moukarinheiton MM- ja EM-mitaleja. Hän toimi Suomen Urheiluliiton lajivalmentajana vuosina 1961–1963 sekä maajoukkueen johtajana vuonna 1962. == Lähteet == * ===Viitteet=== == Aiheesta muualla == * Luokka:Suomalaiset moukarinheittäjät Luokka:Suomalaiset yleisurheiluvalmentajat Luokka:Vuonna 1919 syntyneet Luokka:Vuonna 2010 kuolleet
Christ’s Hospital

Christ’s Hospital on englantilainen yksityiskoulu (public school) Horshamin eteläpuolella West Sussexin kreivikunnassa. Se on sisäoppilaitos 11–18-vuotiaille pojille ja tytöille. Englannin kuningas Edvard VI perusti koulun vuonna 1552, ja nykyään se on yksi Yhdistyneen kuningaskunnan arvostetuimmista kouluista. ==Aiheesta muualla== * Christ’s Hospitalin virallinen kotisivu Luokka:Englannin koulutus Luokka:West Sussex
Hypolaktasia

Hypolaktasia on tila, jossa laktaasientsyymin muodostuminen ohutsuolessa on heikentynyt tai loppunut kokonaan. Tämä voi johtaa laktoosi-intoleranssin oireisiin. Laktaasientsyymin aktiivisuuden muutokset eliniän aikana ovat geneettisesti säädeltyjä. Aktiivisuus saavuttaa huippunsa sikiöaikana ja säilyy voimakkaana ensimmäisten elinkuukausien ajan, minkä jälkeen se hitaasti vähenee. Laktaasientsyymin aktiivisuuden väheneminen hyvin matalalle aikuistasolle on normaali fysiologinen ilmiö noin 70 prosentilla maailman väestöstä. Ensisijainen hypolaktasia eli niin sanottu aikuistyypin laktaasin puutos johtuu entsyymipuutoksen perinnöllisyydestä. Heillä, joilla on hypolaktasia, on kromosomissa 2q21 laktaasigeenin läheisyydessä emäspari sytosiini/sytosiini (C/C), kun taas laktoosia sietävillä emäspari on sytosiini/tymiini (C/T) tai tymiini/tymiini (T/T). Hypolaktasiassa geenimuutos on siten täytynyt periä molemmilta vanhemmilta. Toissijainen laktaasin puutos voi aiheutua jonkin ulkoisen tekijän vaurioittaessa suolinukkaa, jolloin laktaasientsyymiä tuottavia soluja tuhoutuu useimmiten tilapäisesti. Näitä ulkoisia tekijöitä ovat esimerkiksi ohutsuolen syöpä, ohutsuolen tulehdukset tai hoitamaton keliakia. Kun aiheutuva tekijä poistuu ja suolinukka paranee, epiteelisolujen kyky tuottaa laktaasia palautuu. Luokka:Ruoansulatuselinten sairaudet
Alexandru Fölker

Alexandru Fölker (s. 28. tammikuuta 1956 Orşova) on romanialainen käsipalloilija ja kolminkertainen olympiamitalisti. Fölker oli mukana Romanian hopeaa saavuttaneessa joukkueessa Montreálin olympialaisissa 1976. Hän osallistui myös kaksiin seuraaviin olympialaisiin Moskovassa ja Los Angelesissa, joista Romanian joukkue saavutti pronssimitalin. Montreálissa Fölker pelasi vain yhdessä alkulohkon ottelussa Yhdysvaltoja vastaan. Hänen onnistui kuitenkin tehdä ottelussa neljä maalia USA:n verkkoon. Moskovan olympialaisissa Fölker pelasi neljässä alkulohkon ottelussa sekä pronssiottelussa tehden yhteensä kahdeksan maalia. Los Angelesissa Fölker pelasi viidessä alkulohkon ottelussa ja pronssiottelussa, joissa hän heitti yhteensä kahdeksan maalia.Alexandru Fölker Sports Reference LLC (arkistoitu versio) == Lähteet == ==Aiheesta muualla== * * Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1956 syntyneet Luokka:Elävät henkilöt
Napolin kansainvälinen lentoasema

Napoli–Capodichinon kansainvälinen lentoasema (; IATA: NAP, ICAO: LIRN) on lentoasema Napolissa, eteläisessä Italiassa. Sen kiitotien pituus on 2 641 metriä.World Aero Data Terminaaleja on kaksi.World Airport Guide Lentoasemalta on yhteydet lukuisten Euroopan kaupunkien lentoasemille ja Sharm el-Sheikhin lentoasemalle Egyptiin. == Lähteet == Luokka:Napolin rakennukset ja rakennelmat Luokka:Italian lentoasemat
Muzika mizrahit

Mizrahimusiikki (Hepreaksi: מוזיקה מזרחית, Muzika Mizrahit ="Itäinen musiikki") on israelilainen musiikkityyli. Tämä itämaistyylinen musiikkigenre on saanut alkunsa israeliin paluumuuttaneiden mizrahi- sekä sefardijuutalaisten keskuudessa, heidän jatkaessaan vanhoissa kotimaissa soitetun musiikin perinteitä jälleen Israelissa. Nykyinen mizrahimusiikki on saanut suurimmat vaikutteensa mm. kreikkalaisesta, turkkilaisesta, arabialaisesta sekä muun itäisen välimeren ja Lähi-idän musiikkityyleistä. Useat kappaleet saattavat olla cover-versioita muunmaalaisista samanalaista tyylisuuntaa edustavista hiteistä. Kappaleet ovat pääosin yksinkertaisesti sanoitettua rakkaudesta kertovaa tanssimusiikkia ja ovat naapurimaiden musiikkityyleistä poiketen usein melko ilomielisiä, vaikka melankolisempaakin materiaalia löytyy. Mizrahimusiikille tyypillisiä piirteitä ovet esim. itämaiset jousi- ja lyömäsoitinelementit. Myös kreikkalaisesta musiikista tuttua bouzoukia käytetään usein, joskin nykyisessä mizrahimusiikissa se on useimmiten korvattu modernilla sähkökitaralla. Esityskieli on yleensä heprea, mutta useilta artisteilla on myös arabiankielistä materiaalia, johtuen monien mizrahijuutalaisten arabiankielisestä taustasta. Tunnettuja mizrahimusiikkia esittäneitä artisteja ovat mm. Sarit Hadad, Ofra Haza, Zehava Ben, Eyal Golan, Kobi Peretz, Boaz Mauda, Dana International, Lior Narkis, ja Haim Moshe. Luokka:Israelin musiikki
Bruce Beeby

Bruce Beeby (21. lokakuuta 1921 – 20. lokakuuta 2013) oli australialainen näyttelijä. Beeby esiintyi muun muassa brittiläisissä elokuvissa The Limping Man (1953) ja Malaga – salakuljettajien paratiisi (1954). Hän on myös juontanut australialaista versiota The Price Is Right -tietokilpailusta. Lisäksi hän on esiintynyt useissa BBC:n tuottamissa radiokuunnelmissa. ==Lähteet== Luokka:Australialaiset näyttelijät Luokka:Vuonna 1921 syntyneet Luokka:Vuonna 2013 kuolleet
Oh Se-hoon

Oh Se-hoon (; s. 4. tammikuuta 1961 Soul) on eteläkorealainen konservatiivisen suuren kansallispuolueen poliitikko. Varsinaiselta ammatiltaan hän on lakimies.World Design Capital Hänestä tuli vuonna 2006 Soulin pormestari. Hänellä oli aiempaa poliittista kokemusta kansalliskokouksen jäsenenä. Elokuussa 2011 hän erosi pormestarin tehtävästään, koska ei saanut läpi ehdotustaan ilmaisen kouluruokailun poistamiseen hyvätuloisilta. HS.fi: Kouluruokailusta kiista Soulissa == Lähteet == == Aiheesta muualla == Luokka:Eteläkorealaiset poliitikot Luokka:Soulin pormestarit Luokka:Vuonna 1961 syntyneet Luokka:Elävät henkilöt
Hetehiirensammal

Hetehiirensammal (Bryum weigelii) on pienehkö (1 - 6 cm) sammal. Se on pystykasvuinen ja väriltään ainakin aurinkoisilla paikoilla voimakkaan punertava. Sen lehdet ovat tyvinurkista johteiset, tyvestä leveät ja teräväkärkiset. Niissä on voimakas keskisuoni. Punainen varsi erottuu selvästi, koska lehdet ovat harvassa. Se on kaksikotinen ja sillä on hyvin harvoin itiöpesäkkeitä. ==Levinneisyys== Hetehiirensammalta esiintyy pohjoisella pallonpuoliskolla. Suomessa koko maassa, pohjoisessa yleisempänä kuin etelässä. ==Elinympäristö== Hetehiirensammal kasvaa nimensä mukaisesti lähteissä ja niiden ympäristössä sekä tihkupinnoilla. ==Lähteet== == Aiheesta muualla == ITIS: Bryum weigelii Luokka:Hiirensammalet
Saaristomeren luontokeskus Sinisimpukka

Saaristomeren luontokeskus Sinisimpukka oli vuonna 1993 perustettu Kemiönsaarella Kasnäsissa sijaitseva Saaristomeren kansallispuiston opastuskeskus. Sen toiminnasta vastasi Metsähallitus. Vuonna 2008 Sinisimpukan luontokeskuksessa vieraili 17 000 kävijää. Sinisimpukka on Saaristomeren kansallispuiston toinen huoltotukikohta Saaristokeskus Korpoströmin ohella. Luontokeskuksessa oli vaihtuvia saaristoon liittyviä näyttelyitä sekä erilaisia tapahtumia. Pysyvässä näyttelyssä sai tutustua saariston lintuja esittelevään lintuluotoon, Itämeren kehitysvaiheisiin Taru Itämerestä -osiossa, merikotkaan, kalastusmenetelmiin sekä vedenalaiseen luontoon. Lisäksi luontokeskuksesta löytyi murtovesiakvaario. Luontokeskuksessa oli 48-paikkainen auditorio, jossa sai katsoa saaristoaiheisia videoesityksiä. Tutustuminen luontokeskukseen oli maksutonta. Luontokeskuksen pihalla kiersi 700 metrin pituinen geologinen luontopolku. Se esitteli Suomen geologista historiaa 2 300 miljoonan vuoden takaa nykypäivään. Pyörätuolilla oli mahdollista liikkua luontokeskuksen alakerrassa. Sinisimpukan luontokeskuksen toiminta lopetettiin 1. tammikuuta 2017. Sen tilalle Kasnäsin venesatamaan perustettiin infokioski. == Palvelut == * Retkeilyneuvontaa koskien koko Lounais-Suomen kansallispuistoja * Ryhmäopastuksia luontokeskuksen näyttelyssä tai geologisella luontopolulla * Tietoa Saaristomeren kansallispuistosta sekä lähiseutujen luontoretkikohteista * Myytävänä karttoja, kirjoja, julisteita sekä muita tuotteita * Tietoa sekä esitteitä Metsähallituksen ylläpitämistä kohteista * Auditorio, jota voi vuokrata kokoustilaksi * Luontokeskuksen läheisyydessä sijaitsee hotelli, ravintola, kauppa, uimaranta ja vierasvenesatama == Lähteet == * * === Viitteet === Luokka:Hiittinen Luokka:Suomen luontokeskukset Luokka:Kemiönsaaren rakennukset ja rakennelmat Luokka:Varsinais-Suomen nähtävyydet
Näkinsammalet

Näkinsammalet (Fontinalis) on palmikkosammalten lahkoon kuuluva suku, johon kuuluu 5 Suomessa esiintyvää lajia. Suvantonäkinsammal on silmälläpidettävä, kiiltonäkinsammal puutteellisesti tunnettu ja muut lajit elinvoimaisia. ==Suomessa esiintyvät näkinsammallajit== * Fontinalis antipyretica - isonäkinsammal * Fontinalis dalecarlica - virtanäkinsammal * Fontinalis dichelymoides - suvantonäkinsammal * Fontinalis hypnoides - järvinäkinsammal * Fontinalis squamosa - kiiltonäkinsammal ==Lähteet== Luokka:Palmikkosammalet (lahko)
Länsi-Musta

Länsi-Musta eli Länsi-Mustasaari () on Suomenlinnan kaupunginosaan kuuluva saari Helsingin edustalla Suomenlahdessa. Saari on munuaisen muotoinen ja pitkähkö. Se viettää kohti lounaista avomerta. Sen itäpuolella sijaitsevat Mustasaaret ja Susisaari. Saarelle laadittiin vuonna 1747 kunnianhimoinen linnoitussuunnitelma, josta toteutui vain osa. Saari on yhdistetty sillalla viereiseen Pikku-Mustaan ja sitä kautta Suomenlinnan muihin saariin. Länsi- Mustasaaren rakennusten osoitteet alkavat Suomenlinna E, minkä jäljessä on rakennuksen osoitenumero. == Lähteet == == Katso myös == *Luettelo Suomenlinnan rakennuksista == Aiheesta muualla == *Suomenlinnan hoitokunnan ylläpitämät Suomenlinna-sivut, sisältää tietoa muun muassa alueen historiasta sekä alueen kartan. Luokka:Suomenlinna Luokka:Helsingin saaret
Varstasammalet

Varstasammalet (Pohlia) on hiirensammalten lahkoon kuuluva suku, johon kuuluu 21 Suomessa esiintyvää lajia. Uhanalaistarkastelussa lajit on luokiteltu joko elinvoimaisiksi tai puutteellisesti tunnetuiksi. == Suomessa esiintyvät varstasammallajit == * Pohlia andalusica - nuppuvarstasammal * Pohlia andrewsii - paljakkavarstasammal * Pohlia annotina - rihmavarstasammal * Pohlia atropurpurea - kääpiövarstasammal * Pohlia bulbifera - silmuvarstasammal * Pohlia camptotrachela - ituvarstasammal * Pohlia cruda - hohtovarstasammal * Pohlia crudoides - pahtavarstasammal * Pohlia drummondii - pohjanvarstasammal * Pohlia elongata - pitkävarstasammal * Pohlia erecta - lumivarstasammal * Pohlia filum - vuorivarstasammal * Pohlia lescuriana - pikkuvarstasammal * Pohlia longicolla - isovarstasammal * Pohlia ludwigii - tunturivarstasammal * Pohlia melanodon - rusovarstasammal * Pohlia nutans - nuokkuvarstasammal * Pohlia obtusifolia - lapinvarstasammal * Pohlia proligera - törmävarstasammal * Pohlia sphagnicola - rahkavarstasammal * Pohlia wahlenbergii - hetevarstasammal == Lähteet == *
Job Cohen

Marius Job Cohen (s. 18. lokakuuta 1947 Haarlem) on alankomaalainen työväenpuolueen poliitikko. Hän oli Amsterdamin pormestarina vuosina 2001–2010. Aiemmin hän oli toiminut koulutuksen, kulttuurin ja tieteen (1993–1994) sekä oikeuden (1998–2001) valtiosihteerinä. Vuosina 1995–1998 hän istui senaatin jäsenenä. Cohen oli työväenpuolueen (PvdA) puheenjohtaja 2010–2012. Cohen sijoittui toiseksi vuoden 2006 World Mayor -äänestyksessä. Cohen syntyi Haarlemissa juutalaiseen perheeseen. Hän kouluttautui juristiksi ja on luonut myös akateemisen uran. Hän meni naimisiin vuonna 1972 ja sai kaksi lasta. == Lähteet == == Aiheesta muualla == Luokka:Alankomaalaiset poliitikot Luokka:Vuonna 1947 syntyneet Luokka:Elävät henkilöt
Blackout!

Blackout! on yhdysvaltalaisen hip hop -duo Method Man & Redmanin ensimmäinen studioalbumi. Albumin jatko-osa Blackout! 2 julkaistiin 19 toukokuuta 2009. Albumi myi 254 107 kopiota ensimmäisellä viikollaan, huhtikuussa 2009 albumi myi 1 570 942 kopiota. ==Kappaleet== # Nimi Tuottaja(t) Samplet Pituus 1 "A Special Joint" (Intro) Reggie Noble *"Spanish Moon" esittänyt Little Feat 1:28 2 "Blackout" Erick Sermon *Interpolation of "Stick 'Em" esittänyt The Fat Boys 3:43 3 "Mi Casa" Erick Sermon 2:43 4 "Y.O.U." Erick Sermon *"Electric Relaxation" esittänyt A Tribe Called Quest 4:03 5 "4 Seasons" (feat. LL Cool J, Ja Rule) Erick Sermon 4:21 6 "Cereal Killer" (feat. Blue Raspberry) RZA *"The Rub" esittänyt George & Gwen McCrae 4:00 7 "Da Rockwilder" Rockwilder *"Hand on the Pump" esittänyt Cypress Hill 2:16 8 "Tear It Off" Erick Sermon * "Funkin' Lesson" esittänytX-Clan *"Give Up The Funk" esittänyt Parliament 4:12 9 "Where We At" (Skit) Reggie Noble *"The Bridge" by MC Shan 1:51 10 "1, 2, 1, 2" DJ Scratch 4:33 11 "Maaad Crew" Erick Sermon *"Sandworms" esittänyt David Matthews 4:27 12 "Run 4 Cover" (feat. Ghostface Killah, Streetlife) RZA *"Upon This Rock" esittänyt Joe Farrell 4:25 13 "The ?" Reggie Noble *"Can I Get A..." esittänyt Jay-Z *"Sassafras Girl" esittänyt Pleasure] 4:50 14 "Dat's Dat Shit" (feat. Mally G) Mathematics 4:19 15 "Cheka" Gov Mattic *"Microphone Checka" by Das EFX 3:02 16 "Fire Ina Hole" Mathematics 4:21 17 "Well All Rite Cha" Erick Sermon & Reggie Noble 4:14 18 "Big Dogs" Erick Sermon & Reggie Noble *"Tell 'Em" esittänyt Erick Sermon 3:25 19 "How High" (Remix) Erick Sermon *"Fly Robin Fly" by Silver Convention *"I Am Woman" esittänyt The Cover Girls 4:40 ==Albumin singlet== Single information "Tear It Off" *Released: January 1, 1999 *B-side: "Y.O.U." *Released: January 18, 2000 *B-side: "4 Seasons", "Run 4 Cover" "Da Rockwilder" *Released: January 25, 2000 *B-side: "1, 2, 1, 2" ==Albumin Listasijoitus== Vuosi Albumi Listasijoitus Top Canadian Albums Top R&B;/Hip Hop Albums 1999 Blackout! 1 1 ==Singlet== Vuosi Kappale Listasijoitus Billboard Hot 100 Hot R&B;/Hip-Hop Singles & Tracks Hot Rap Singles 1999 Tear It Off - 52 16 2000 Y.O.U. - 69 18 Da Rockwilder - 51 14 Luokka:Method Manin albumit Luokka:Redmanin albumit Luokka:Vuoden 1999 albumit
Liekosammalet

Liekosammalet (Rhytidiadelphus) on palmikkosammalten lahkoon kuuluva suku, johon kuuluu neljä Suomessa esiintyvää lajia. Ne ovat kaikki elinvoimaisia Suomessa. == Suomessa esiintyvät liekosammallajit == * Rhytidiadelphus loreus – lännenliekosammal * Rhytidiadelphus squarrosus – niittyliekosammal * Rhytidiadelphus subpinnatus – korpiliekosammal * Rhytidiadelphus triquetrus – metsäliekosammal == Lähteet == == Aiheesta muualla == *ITIS: Rhytidiadelphus *
Bacardi Breezer

Bacardi Breezer on mieto, rommipohjainen alkoholijuoma. Sen alkoholipitoisuus on Euroopassa neljä, mutta joillakin alueilla viisi tilavuusprosenttia. Perinteiset Breezerit ovat sokerilla makeutettuja, mutta osa juomista kuuluu ”half sugar” -ryhmään, jossa puolet sokerista on korvattu makeutusaineilla. Bacardi Breezer lanseerattiin vuonna 1987.Sinebrychoffilta mustikanmakuinen Breezer Makuja on saatavilla kymmeniä. Suomessa makuja on markkinoilla yhdeksän: persikka, vadelma-yuzu, sitruuna, sitruuna-seljankukka, appelsiini, lime, mansikka, vesimeloni ja passionhedelmä-mango. Muita makuja ovat muun muassa mustikka, vadelma, kookos, verigreippi, karhunvatukka, passionhedelmä, omena, mango, ananas sekä karpalo. Suomessa Breezeriä maahantuo Sinebrychoff. == Lähteet == Luokka:Alkoholijuomamerkit
Eric Milazar

Éric Milazar (s. 1. kesäkuuta 1975 Rodrigues, Mauritius) on mauritiuslainen pikajuoksija, joka on erikoistunut 400 metrin juoksuun. Viitattu 6.9.2009 Milazar karsiutui alkuerissä Sevillan MM-kilpailuissa 1999 ja Sydneyn olympialaisissa 2000. Edmontonin MM-kilpailuissa 2001 hän juoksi loppukilpailussa ajan 45,13 sijoittuen alun perin viidenneksi , mutta nousi Antonio Pettigrew'n hylkäyksen jälkeen neljänneksi. Madridin maailmancupissa 2002 hän sijoittui neljänneksi. Milazar oli Pariisin MM-kilpailuissa 2003 alun perin seitsemäs ajalla 45,17, mutta nousi Calvin Harrisonin ja Jerome Youngin hylkäysten jälkeen viidenneksi. IAAF:n yleisurheilufinaalissa hän sijoittui samana vuonna kolmanneksi. Milazar karsiutui vuonna 2004 välierissä Ateenan olympialaisissa ja sijoittui kahdeksanneksi IAAF:n yleisurheilufinaalissa. Helsingin 2005 ja Osakan MM-kilpailuissa 2007, Pekingin olympialaisissa 2008 sekä Berliinin MM-kilpailuissa 2009 hän karsiutui 400 metrin alkuerissä. Milazar on voittanut 400 metrin Afrikan-mestaruuden Algerissa 2000, Tunisissa 2002 ja Brazzavillessä 2004. Lisäksi hän juoksi ankkuriosuudet Mauritiuksen saadessa hopeaa 4 × 400 metrin ja pronssia 4 × 100 metrin viesteissä Tunisissa 2002. == Ennätykset == === Ulkoradat === Laji Tulos Paikka Päivä 200 m 20,66 La Chaux-de-Fonds 8. elokuuta 2004 300 m 32,57 Villeneuve-d'Ascq 12. kesäkuuta 2005 400 m 44,69 Madrid 7. heinäkuuta 2001 === Sisäradat === Laji Tulos Paikka Päivä 200 m 21,24 Eaubonne 27. tammikuuta 2006 400 m 46,28 Aubière 26. helmikuuta 2006 == Lähteet == Luokka:Mauritiuslaiset pikajuoksijat Luokka:Vuonna 1975 syntyneet Luokka:Elävät henkilöt
Ooh Aah... Just a Little Bit

Ooh Aah... Just a Little Bit on Gina G:n esittämä musiikkikappale. Kappale edusti Yhdistynyttä kuningaskuntaa vuoden 1996 Eurovision laulukilpailussa. Kappale sijoittui kilpailun alkukarsinnoissa 3. sijalle, saaden 153 pistettä. Finaalissa kappale sijoittui 7. sijalle, saaden 77 pistettä. Kappale julkaistiin singlenä. Muun muassa Suomessa kappale pysyi virallisella singelistalla 5. viikkoa touko-kesäkuun 1996 aikana. Parhain sijoitus oli 6. sija viikolla 22. Britanniassa kappale pääsi myyntilistojen kärkeen. ==Lähteet== Luokka:Vuoden 1996 euroviisuedustuskappaleet Luokka:Yhdistyneen kuningaskunnan euroviisuedustuskappaleet
Luke Pasqualino

Luke Pasqualino (alk. Luca Giuseppe Pasqualino; s. 19. helmikuuta 1990 Peterborough, Britannia) on englantilainen näyttelijä, joka tunnetaan rooleistaan Freddie McClairina sarjassa Skins – liekeissä ja d’Artagnanina sarjassa The Musketeers. Luokka:Brittiläiset näyttelijät Luokka:Vuonna 1989 syntyneet Luokka:Elävät henkilöt
Reunalla (vuoden 1997 elokuva)

Reunalla (engl. The Edge) on vuonna 1997 valmistunut jännityselokuva. Sen käsikirjoitti David Mamet ja ohjasi Lee Tamahori. Pääosissa näyttelevät Anthony Hopkins ja Alec Baldwin. Maailman kuuluisin kodiakinkarhu, eläintarhakarhu Bart, esiintyy verenhimoisena villikarhuna. == Juoni == Miljonääri Charles Morse (Anthony Hopkins) rahoittaa valokuvausmatkan Alaskan jylhille maille. Kuvausmatkalla lentokone putoaa keskelle erämaata mukanaan Morse ja valokuvaaja Robert Green (Alec Baldwin). Selviytyäkseen hengissä miehet joutuvat kamppailemaan luonnonvoimien, verenmakuun päässeen karhun ja ennen kaikkea omien mieltensä kanssa. == Rooleissa == ==Vastaanotto== Tv- maailma-lehdessä 2024 Arto Pajukallio antoi elokuvalle kaksi ja puoli tähteä viidestä ja kirjoitti, että Lee Tamahorin yksioikoisen fyysinen ohjaus oikoo mutkia suoriksi David Mametin käsikirjoituksesta, mutta lopputulos on silti viihdyttävä ja hauskakin. ==Lähteet== == Aiheesta muualla == * Reunalla- kotisivut * * Luokka:Yhdysvaltalaiset jännityselokuvat Luokka:Yhdysvaltalaiset seikkailuelokuvat Luokka:Vuoden 1997 yhdysvaltalaiset elokuvat Luokka:Luontoelokuvat Luokka:Yhdysvaltalaiset draamaelokuvat Luokka:Lee Tamahorin ohjaamat elokuvat Luokka:David Mametin käsikirjoittamat elokuvat Luokka:Elokuvat karhuista Luokka:Elokuvat ilmailusta